U-I-38/05
Natisni
Opravilna št.:
U-I-38/05
Datum odločitve:
7. 6. 2006
ECLI:
ECLI:SI:USRS:2006:U.I.38.05
Akt:
Zakon o pokojninskem in invalidskem zavarovanju (Uradni list RS, št. 106/99, 72/2000, 124/2000, 109/01, 108/02, 26/03 – ur. p. b., 135/03, 20/04 – ur. p. b., 72/05 in 104/05 – ur. p. b.) (ZPIZ), 38. čl.
Izrek:
Pobuda za začetek postopka za oceno ustavnosti 38. člena Zakona o pokojninskem in invalidskem zavarovanju (Uradni list RS, št. 106/99, 72/2000, 124/2000, 109/01, 108/02, 26/03 – ur. p. b., 135/03, 20/04 – ur. p. b., 72/05 in 104/05 – ur. p. b.) se zavrže.
Evidenčni stavek:
Pobudnik je v času postopka dopolnil predpisano starost za priznanje pravice do pokojnine. Ta mu je bila tudi priznana. Pobudnik ni izkazal, da bi se njegov pravni položaj z morebitno zanj ugodno odločbo izboljšal. Zato je bilo treba pobudo zavreči.
Geslo:
1.4.9.2 - Ustavno sodstvo - Postopek - Stranke - Interes.
1.4.51.4 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Pravni interes za vložitev pobude.
1.5.51.1.2.1 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje pobude - Ker ni pravnega interesa.
Pravna podlaga:
Člen 25, Zakon o Ustavnem sodišču [ZUstS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
zakon
Vlagatelj:
Ivan Utranker, Celje
Datum vloge:
19. 1. 2005
Vrsta odločitve:
sklep
Vrsta rešitve:
zavrženje
Dokument:
US26202
Dokument v PDF obliki:
U-I-38-05.pdf
100 KB
Prenesite datoteko
U-I-38/05-7
7. 6. 2006
S K L E P
Ustavno sodišče je v postopku za preizkus pobude Ivana Utrankerja iz Celja  na seji dne 7. junija 2006
sklenilo:
Pobuda za začetek postopka za oceno ustavnosti 38. člena Zakona o pokojninskem in invalidskem zavarovanju (Uradni list RS, št. 106/99, 72/2000, 124/2000, 109/01, 108/02, 26/03 – ur. p. b., 135/03, 20/04 – ur. p. b., 72/05 in 104/05 – ur. p. b.) se zavrže.
Obrazložitev
1. Pobudnik daje pobudo za začetek postopka za oceno ustavnosti 38. člena Zakona o pokojninskem in invalidskem zavarovanju (v nadaljevanju ZPIZ-1), ki določa, da se ženski, ki se je v obvezno zavarovanje vključila, preden je dopolnila 18 let starosti, starostna meja, določena v prvem odstavku 36. člena tega zakona, zniža za ves čas trajanja obveznega zavarovanja pred dopolnjenim 18. letom starosti, vendar največ do 55. leta starosti. Pobudnik navaja, da bo zaradi zaposlitve pri starosti 15 let pokojninsko dobo 40 let dosegel septembra 2005, predpisano starost pa januarja 2006. Zato se dotlej ne bo mogel upokojiti. Meni, da je izpodbijana določba v neskladju s 14. členom Ustave, saj ne vidi razumne utemeljitve, zakaj se starostna meja ne zniža tudi moškemu, ki je začel delati pred 18. letom starosti.
2. Zavod za pokojninsko in invalidsko zavarovanje Slovenije (v nadaljevanju Zavod) pojasnjuje razloge za posebno ureditev v izpodbijani določbi. Pojasnjuje pa tudi, da je bila pobudniku, ko je dopolnil predpisano starost, pravica do pokojnine že priznana.
3. Po 24. členu Zakona o Ustavnem sodišču (Uradni list RS, št. 15/94 – v nadaljevanju ZUstS) mora tisti, ki vloži pobudo za začetek postopka, izkazati svoj pravni interes. Pravni interes za vložitev pobude je podan, če predpis neposredno posega v pravice, pravne interese oziroma pravni položaj pobudnikov. Ugoditev njihovemu predlogu pa mora privesti do izboljšanja njihovega pravnega položaja (tako npr. Ustavno sodišče v odločbi št. U-I-18/98 z dne 19. 4. 2001, Uradni list RS, št. 37/01 in OdlUS X, 76).
4. Pravni interes iz prejšnje točke mora biti podan ves čas postopka. Ker je pobudnik v času tega postopka dopolnil predpisano starost za priznanje pravice do pokojnine in mu je ta bila tudi priznana, ni izkazal, da bi se njegov pravni položaj z morebitno zanj ugodno odločbo izboljšal. Zato je bilo treba pobudo zavreči.
5. Ustavno sodišče je sprejelo ta sklep na podlagi 25. člena ZUstS v sestavi: predsednik dr. Janez Čebulj ter sodnica in sodniki dr. Zvonko Fišer, Lojze Janko, mag. Marija Krisper Kramberger, dr. Ciril Ribičič in Jože Tratnik. Sklep je sprejelo soglasno.
Predsednik
dr. Janez Čebulj